**A118.**

|  |  |
| --- | --- |
| *Ferdinand an Margareta.* | *1525 Jänner 1. Innsbruck.* |

Mahnt Mg, den auf Burgund fallenden Teil der Schweizer Erbeinigungspension ohne Verzögerung auszuzahlen.

Urges Mg to not delay paying out the Burgundy share of the Swiss Hereditary Alliance annuity.

Lille, Arch. départ. Lettres missives, portf. 50. Original.

Druck: Familienkorrespondenz Bd. 1, Nr. 118, S. 248-249.

Mme, je vous ai desia par plusieurs fois escript et supplié vouloir pourveoir pour vostre part au payement de la pansion, deue aux Suisses à cause de la ligue hereditaire, ainsi que par l'empereur monsr a esté ordonné et que vous mesmes m’avez par-ci-devant escript ainsi le vouloir faire, à quoi, comme j’entens, n’avez encoires fait nulle provision dont me donne assez merveilles, veu mesmes que la somme pour vostre portion n’est trop excessive, ains est assez moderée. Et pour ce, mme, que il est à craindre que non seullement à faulte dud. payement ne vous en adviengne dommaige et inconvenient à cause de vostre conté de Bourgoingne, mais aussi il pourra encoires estre au desavancement des affaires de sa mte, vous en ai bien encoires pour ma descharge, afin que ci-après il ne m’en soit riens imputé, voulu ceste fois pour la derniere escripre et supplier y ordonner led. payement sans plus longue dilacion. Atant, mme, ma bonne tante, je prie le createur qui vous doint bonne vie et longue.

D’Ynsbrouch, ce premier de janvier ao 25.

Vostrea) bon et humble nepveu Ferdinandus.

a) von vostre an eigenhändig

Auch K richtete aus Madrid in seinem Schreiben vom 11., beziehungsweise 20. Dezember 1524 an Mg das dringende Ersuchen, die Summe zu zahlen. Je vouz advertiz que ma cousine, la princesse d’Oranges, et autres m’ont fait dire que, si ne faictes payer les Suisses de ce que leur devez pour vostre portion de la lighe hereditaire, qu’ilz la tiendront pour rompue. Je vous laisse penser, quel inconvenient ce vous seroit et à vostre pays de Bourgoingne, si cela advenoit, et mesmes en regard que la neutralité dud. pays fauldra en jung prochain. Wien, St.-A. Belgica PA 16. Original. — Vgl. Nr. A91.